Tragicomedie într-un bloc de lângă Colegiul Economic ASE din cartierul buzoian Broșteni. Un polițist trecut în rezervă a murit luni după amiază în brațele amantei în condiții bizare. Vecinii femeii unde s-a consumat neplăcutul incident spun că bărbatul și-ar fi dat duhul după ce a consumat două pastille de Viagra pentru creșterea potenței.

Tot vecinii mai spun că răposatul, un fost polițist local ieșit de câțiva ani la pensie, obișnuia de ceva vreme să treacă pragul unei femei divorțate trecută de 40 de ani. Luni după amiază, inima soțului adulterin, trecut de 50 de ani, a încetat să mai bată chiar în timpul unui act sexual.

Potrivit martorilor, amanta polițistului s-a speriat și a sunat de urgență la 112 dar medicii veniți la fața locului nu au mai avut cum să-l ajute pe bărbatul iubăreț și au constatat decesul produs cel mai probabil în urma unui atac de cord.